เอไอเอ ออกกรมธรรม์เพื่อวัยเกษียณ
เอไอเอ ออกกรมธรรม์เพื่อวัยเกษียณใหม่ "เอไอเอ สมาร์ท เซฟเวอร์ (ไม่มีเงินปันผล)
22 มี.ค. 2554

เอไอเอ ออกกรมธรรม์เพื่อวัยเกษียณใหม่ "เอไอเอ สมาร์ท เซฟเวอร์ (ไม่มีเงินปันผล)
นายไมเคิล พาร์คเกอร์ ประธานเจ้าหน้าที่บริหารฝ่ายการตลาด เอไอเอ ประเทศไทย กล่าวว่า เพื่อตอบสนองความต้องการที่แตกต่างกันของลูกค้าในการวางแผนออมเงินเพื่อการเกษียณ บริษัทจึงได้พัฒนากรมธรรม์ “เอไอเอ สมาร์ท เซฟเวอร์ (ไม่มีเงินปันผล)” ที่มีคุณสมบัติและผลประโยชน์ตามเงื่อนไขของกรมธรรม์ดังนี้1.ชำระเบี้ยประกันภัยสั้นเพียง 15 ปี2. รับความคุ้มครองชีวิตที่สูงและนานถึงอายุ 80 ปี โดยเริ่มต้นที่ 100% ของจำนวนเงินเอาประกันภัยเริ่มต้นในปีกรมธรรม์ที่ 1 – 7 โดยความคุ้มครองชีวิตจะเพิ่มขึ้นเป็นลำดับจนถึงสูงสุด 200% ของจำนวนเงินเอาประกันภัยเริ่มต้นเมื่อปีกรมธรรม์ที่ 14 เป็นต้นไปจนครบกำหนดสัญญากรมธรรม์เมื่อผู้เอาประกันภัยมีอายุ 80 ปี   3. มีความคล่องตัวกับการรับเงินคืนตลอดอายุสัญญากรมธรรม์- รับเงินคืนรายงวด 1% ของจำนวนเงินเอาประกันภัยเริ่มต้นทุก 2 ปีตั้งแต่สนิ้นปีกรมธรรม์ที่ 2 ถึง 14 -  เมื่อสิ้นสุดการชำระเบี้ยประกันภัยหรือเมื่อสิ้นปีกรมธรรม์ที่ 16 เป็นต้นไป รับเงินคืนรายงวด 2% ของจำนวนเงินเอาประกันภัยเริ่มต้นทุกปีจนถึงสิ้นปีกรมธรรม์ที่ผู้เอาประกันภัยมีอายุ 79 ปี -  รับเงินครบกำหนดสัญญา 200% ของจำนวนเงินเอาประกันภัยเริ่มต้นเมื่อครบอายุสัญญากรมธรรม์เมื่อผู้เอาประกันภัยอายุ 80 ปี สำหรับ กรมธรรม์ “เอไอเอ สมาร์ท เซฟเวอร์ (ไม่มีเงินปันผล)” รับประกันบุคคลชาย-หญิงอายุ 1 เดือนถึง 60 ปีด้วยจำนวนเงินเอาประกันภัยขั้นต่ำ 100,000 บาท อัตราเบี้ยประกันภัยต่ำเริ่มต้นเพียง 70.40 บาทต่อจำนวนเงินเอาประกันภัย 1,000 บาท 
นายไมเคิล พาร์คเกอร์ กล่าวว่า เป็นกรมธรรม์ที่เหมาะสำหรับการเริ่มต้นวางแผนเพื่อเตรียมพร้อมทางการเงินสำหรับวัยเกษียณ รวมทั้งผู้ที่ต้องการรับสิทธิประโยชน์ทางภาษี โดยผู้เอาประกันภัยสามารถนำเบี้ยประกันภัยตามที่จ่ายจริงไปหักลดหย่อนภาษีเงินได้ในวงเงินสูงสุด 100,000 บาท 
นอกจากนี้ ผู้ถือกรมธรรม์ยังสามารถซื้อสัญญาเพิ่มเติมแนบท้ายกรมธรรม์ รวมทั้งสัญญาเพิ่มเติมผลประโยชน์อันพึงได้รับจากการรักษาในโรงพยาบาลและศัลยกรรม (Hospital and Surgical Rider) ถึงอายุ 80 ปี ซึ่งถือเป็นนวัตกรรมของการประกันชีวิตที่ขยายอายุการให้ความคุ้มครองผลประโยชน์ค่ารักษาพยาบาลและศัลยกรรมถึงอายุ 80 ปี และเป็นสิ่งที่ดีที่จะออมเงินเพื่อวัยเกษียณพร้อมรับความคุ้มครองด้านสุขภาพไปจนถึงอายุ 80 ปี